ועדת העבודה והרווחה, כנסת 25, פרוטוקול מספר 29, 2023-04-02 00:00

ישראל אייכלר: שלום וברוכים הבאים לישיבה של ועדת העבודה והרווחה, זו ישיבת הועדה היחידה שמתקיימת היום בכנסת לפני היציאה לפגרה

ישראל אייכלר:  הכל הולך אחר החתימה

ישראל אייכלר:  כל דבר שלפי הסוף שלו זה הסימן הטוב

ישראל אייכלר:  אנחנו מתכנסים היום בי"א בניסן תשפ"ג, ב-2 באפריל 2023 בנושא שאנחנו עסקנו בו רבות ואף אחד לא יכול היה לצפות שזה יעבור עוד לפני הפסח, עוד לפני הפגרה

ישראל אייכלר:  אבל בשיתוף פעולה שלכל חברי הכנסת, אופוזיציה וקואליציה ושר הביטחון בראשם, והוועדה שלנו, הצוות המסור, המנהלת, היועצות המשפטיות, והיועצים המשפטיים של משרד הביטחון והביטוח הלאומי וארגונים, אפשר לומר שכולם רצו לעשות את המצווה הגדולה ביותר שאפשר לעשות טוב לאנשים

ישראל אייכלר:       אנחנו עוסקים בהצעת תקנות הנכים, השתתפות המדינה בהוצאות ביטוח חיים ובהוצאות ביטוח סיעודי, תיקון התשפ"ג 2023

ישראל אייכלר:  הנושא השני, הצעת תקנות הנכים מסלול מקסימלי שמותר לנכות מתגמוליו של נכה תיקון התשפ"ג 2023, הנושא השלישי הצעת תקנות תגמולים לנפגעי פעולות איבה, ביטוח למקרה מוות תיקון התשפ"ג

ישראל אייכלר:  אנחנו נשמע מהיועצת המשפטית שלנו את הנוסח של התקנות

ישראל אייכלר:  אני רוצה להגיד לפרוטוקול שרק בשבוע שעבר העבירה הכנסת בקריאה שניה ושלישית את החוק הזה שהחל מן תהליך שלם של חקיקה שכולם מכירים ואין צורך לפרטם, אז אם את רוצה להקריא

יעל סלנט: אולי כדאי שמשרד הביטחון ייתן רקע קצר, והמוסד לביטוח לאומי ואז נקריא ברשותכם?      

ישראל אייכלר: כן

ישראל אייכלר:  כדי שהצופים יבינו וגם הפרוטוקול ידע לדורות הבאים מה היה פה

ישראל אייכלר:  אז נציגת משרד הביטחון הגברת הילה שר בבקשה

הילה שר: תודה רבה, אני אתחיל בתודות שהתכנסתם כל כך מהר, והקדשתם את הזמן ואת כל המאמצים כדי לדון בדחיפות בנושאים האלה שכפי שאתה יודע היינו פה רק בשבוע שעבר ואז הכנסת אישרה את ההצעה לתיקון החוק, ועכשיו אנחנו מביאים את התקנות פה לפניכם, שני סוגים של תקנות

הילה שר:      תקנות הנכים, הסכום המקסימלי שמותר לנכות מתגמוליו של נכה

הילה שר:  כאן בעצם התיקון שאנחנו מבקשים לעשות, תיקון הראשון ברישא במקום מתגמוליו יבוא מתגמול חודשי כדי שזה בעצם יתכתב עם לשון החוק שם כתבנו תגמול חודשי

הילה שר:  והשינוי המהותי הוא באמת בפסקה 4, שם במקום סכום של 121

הילה שר: 29 שקלים חדשים יבואו 98

הילה שר: 13 שקלים חדשים שזה בעצם הסכום המעודכן לפי הפרמיה הגבוהה ובעצם רק מחצית מהסכום כמו שאנחנו הבטחנו ושר הביטחון הבטיח לאדוני, אנחנו משתתפים מה-1 באפריל במחצית מעלות הפרמיה המעודכנת מה שמביא אותנו לסכום שמנוכה מהנכה הוא רק 98

הילה שר: 13 שקלים

ישראל אייכלר: זאת אומרת העיקרון של 50%, המדינה ומשרד הביטחון משתתפים ב-50% מהפרמיה שמשלם הנכה, וכן אותו דבר הביטוח הלאומי לגבי נפגעי פעולות איבה?     

הילה שר: משרד הבטחון משתתף בסכום זהה לסכום שמשתתף הנכה, בעצם 50% מעלות הפרמיה שמשולמת לחברת הביטוח, כן

ישראל אייכלר: בבקשה שלומי מהביטוח הלאומי

שלומי מור: צוהריים טובים, שלומי מור מהמוסד לביטוח לאומי

שלומי מור:  אז אנחנו באמת מחזיקים אחרי התקנות של משרד הביטחון אבל בשני שינויים עיקריים

שלומי מור:  אחד, לעניין ביטוח סיעודי בשל ההרכב הייחודי של נפגעי פעולות איבה ישנה תוספת של כ-19 שקלים שעוגנה כעת בחוק, והדבר הנוסף הוא ביטוח בריאות, ביטוח רפואי, שאנחנו משפים את הארגון, בעוד שמשרד הביטחון לא נדרש לכך כיוון שהוא עצמו מארגן את הביטוח הזה בעצמו

שלומי מור:  אלו שני ההבדלים היחידים שמביאים אותנו להשוואה מלאה של הזכויות של נפגעי איבה לאלה של משרד הביטחון

ישראל אייכלר: אז עכשיו את תקריאי את הנוסח?     

הילה שר: אני רוצה רק להשלים אדוני לגבי התקנות

ישראל אייכלר: סליחה חשבתי שסיימת

הילה שר: אנחנו דיברנו על תקנות של הסכום המקסימלי שמותר לנכות, והתקנות המשלימות תקנות השתתפות המדינה, אז כאן אנחנו באמת רוצים לקבוע קודם כל שנכה שזכאי לתגמול חודשי ושארגון נציג של נכים ערך לזכותו ביטוח חיים הדדי, וכאן התוספת, או ביטוח סיעודי הדדי, זכאי להשתתפות בדמי ביטוח מאוצר המדינה לסכום זהה לסכום שנקוב בתקנה שדיברנו עליה מקודם, תקנות הניכוי, סכום המקסימלי שמותר לנכות, וזה בעצם מביא אותנו לחלוקה של החצי חצי

הילה שר:       אבל דבר נוסף שרצינו להוסיף זה את נושא ההשתתפות בביטוח בריאות

הילה שר:  ביטוח בריאות היום אדוני, כמו ששלומי אמר, זה ביטוח שהמשרד עורך בעצמו עבור הנכים ואנחנו רוצים גם לעגן את זה כאן ולקבוע שהמדינה תשתתף באופן מלא בביטוח רפואי משלים, ברובד בסיסי שזה עיגון של מצב קיים, שערכה עבור נכה צה"ל

הילה שר:  אז אם אפשר להוסיף את זה

יעל סלנט: אוקיי

יעל סלנט:  אני אקריא את הנוסח עם התיקונים

ישראל אייכלר: כדי שיהיה ברור על מה אנחנו מדברים

יעל סלנט: אז נתחיל מהסכום המקסימלי שמותר לנכות מתגמוליו של נכה

יעל סלנט:  בתקנות הנכים הסכום המקסימלי שמותר לנכות מתגמוליו של נכה, תשמ"א 1981 בתקנה 1 במקום מתגמוליו יבוא מתגמול חודשי, כי בעצם הכל רלוונטי, כל הניכויים למי שמשולם לו תגמול חודשי

יעל סלנט:  בפסקה 4 שעוסקת בביטוח הסיעודי, במקום 121

יעל סלנט: 29 יבוא 98

יעל סלנט: 13 שקלים חדשים שזה כאמור 50% מהעלות של הביטוח

יעל סלנט:       בינואר הוועדה אישרה סכום גדול יותר כדי שזה ישלים ל-100% אבל כשהשתתפות המדינה גדלה זה יהיה 50-50, 98

יעל סלנט: 13 שקלים

יעל סלנט:  תחילת תחילתן של תקנות אלה ביום 1 באפריל

יעל סלנט:  למה אנחנו צריכים את הוראת התחילה הילה, את יכולה להסביר?     

הילה שר: כן, כי אמרנו בעצם שהביטוח מתחדש בפרמיה הגבוהה יותר החל מה-1 באפריל, ולכן אנחנו משתתפים החל מהתאריך הזה ב-50%

יעל סלנט: אוקיי עכשיו נעבור לתקנות של הצד של השתתפות המדינה

יעל סלנט:  תקנות הנכים השתתפות המדינה בהוצאות ביטוח חיים והוצאות ביטוח סיעודי, תיקון התשפ"ג 2023 בתוקף סמכותי לפי סעיפים 43א' ו-48 לחוק הנכים תגמולים ושיקום נוסח משולב באישור ועדת העבודה והרווחה של הכנסת אני מתקין תקנות אלה

יעל סלנט:  אז אמרנו שדבר ראשון, בגלל התיקון של ביטוח הבריאות שמשרד הביטחון ביקש אז נצטרך לתקן את שם התקנות

יעל סלנט:  אז בתקנות הנכים בשם, במקום השתתפות המדינה בהשתתפות ביטוח חיים ובהוצאות ביטוח סיעודי יבוא השתתפות המדינה בהוצאות ביטוח חיים, בהוצאות ביטוח סיעודי ובביטוח בריאות משלים

יעל סלנט:  משהו כזה

יעל סלנט:  החלפת ביטוח רפואי משלים

יעל סלנט:  בחוק זה כתוב ביטוח בריאות, לא יודעת, מה שהנסחות במשרד המשפטים תחליט, ברור למה הכוונה

ישראל אייכלר: את הנוסח אתם תקבעו אבל הכוונה ברורה

יעל סלנט: החלפת תקנה 1, בתקנות הנכים, השתתפות המדינה בהוצאות ביטוח חיים ובהוצאות ביטוח סיעודי התשס"ד 2004, במקום תקנה 1 יבוא השתתפות המדינה בדמי ביטוי במקרה מוות ובדמי ביטוח סיעודי, נכה הזכאי לתגמול חודשי ושארגון יציג של נכים ערך לזכותו ביטחון חיים הדדי או ביטוח סיעודי הדדי, שזו התוספת, זכאי להשתתפות המדינה בדמי ביטוח מאוצר המדינה בסכום זהה לסכום הנקוב בתקנה 1

יעל סלנט: 2 שעוסקת בביטוח חיים, או בתקנה 1

יעל סלנט: 4 שעוסקת בביטוח הסיעודי לתקנות הנכים, הסכום המקסימלי שמותר לנכות מתגמוליו של נכה התשמ"א 1981 לפי העניין

יעל סלנט:  ואז יבוא התיקון, ההוספה של סעיף 1ב'

רותי פרמינגר: סליחה רגע יעל, את קוראת מתיקון שיש אצלך? כי אצלנו את הנוסח הזה

ישראל אייכלר: התוספת, תקשיבי לתוספת ואחר כך תראי את זה בפרוטוקול

יעל סלנט: לאור בקשת משרד הביטחון במהלך הדין ודברים

ישראל אייכלר: אנחנו רוצים שיהיה מושלם בלי שום ספקות שהכל יהיה ברור, אז יעל תקריאי את זה מילה במילה כדי שישמעו

יעל סלנט: המדינה תשתתף באופן מלא בביטוח בריאות משלים ברובד בסיסי שערכה עבור נכה המקבל תגמול חודשי

יעל סלנט:  תחילתן של תקנות אלה ביום י' בניסן התשפ"ג, 1 באפריל 2023

ישראל אייכלר: זאת אומרת שגם אם זה היה בשבת זה חל אז? את מתכוונת מוצאי שבת, כן?     
 

יעל סלנט: תקנות התקבולים לנפגעי פעולות איבה, ביטוח למקרה מוות, תיקון התשפ"ג 2023

יעל סלנט:  כמו ששלומי אמר פה, כבר עיגנו את הנושא של הביטוח הרפואי המשלים

יעל סלנט:  בעצם מהתוספת של הפרמיה בביטוח סיעוד שיש לנפגעי פעולות איבה לעומת נכי צה"ל, אתם נושאים ב-100% מהתוספת הזאת?     

שלומי מור: נכון, אנחנו נושאים ב-100% גם ב-50% שמשרד הביטחון נושא ואנחנו מוסיפים לכך עוד 18 שקלים בגלל ההרכב של הנפגעים

קריאה: חישוב אקטואריה שונה

יעל סלנט: אוקיי

יעל סלנט:  בתוקף סמכותי לפי סעיפים 6א' ו-21 לחוק התקבולים לנפגעי פעולות איבה, התש"ל 1970 ובאישור ועדת העבודה והרווחה של הכנסת, אני מתקין תקנות אלו

יעל סלנט:  תיקון שם ותקנות התגמולים לנפגעי פעולות איבה, ביטוח למקרי מוות התש"ס 2000, להלן התקנות העיקריות

יעל סלנט:  בשם התקנות במקום ביטוח למקרה מוות יבוא השתתפות המדינה בהוצאות ביטוח חיים, ביטוח סיעודי וביטוח בריאות משלים

יעל סלנט:       החלפת תקנה 1 השתתפות המדינה בדמי ביטוח חיים וביטוח סיעודי

יעל סלנט:  נפגע הזכאי לתגמול חודשי, גם פה זה רק מי שזכאי לתגמול חודשי, שהארגון היציג ערך לזכותו ביטוח סיעודי או ביטוח למקרה מותו, ביטוח חיים, ישתתף אוצר המדינה בדמי הביטוח בגובה הסכומים שבהם אוצר המדינה בהוצאות הביטוחים לפי סעיף 43א' לחוק הנכים תגמולים ושיקום התשי"ט 1959, נוסח משולב תקנות הנכים השתתפות המדינה בהוצאות ביטוח חיים ובהוצאות ביטוח סיעודי התשס"ד 2004, כלומר, מה שמשתתף משרד הביטחון כמו ששלומי אמר, משתתף המוסד לביטוח לאומי

יעל סלנט:      הוספת תקנות 1א' עד 1ג', אחרי תקנה 1 והתקנות העיקריות, יבוא תוספת השתתפות בעד ביטוח סיעודי 1א' בנוסף לסכום ההשתתפות האמור בתקנה 1 בעד ביטוח סיעודי ישתתף אוצר המדינה בסכום חודשי של 18

יעל סלנט: 69 שקלים חדשים

יעל סלנט:  השתתפות המדינה בדמי ביטוח רפואי משלים, למעלה זה היה בריאות, נפגע הזכאי לתגמול חודשי, גם פה זה תגמול חודשי, שהארגון היציג ערך לזכותו ביטוח רפואי משלים, ישתתף אוצר המדינה בדמי הביטוח בסכום חודשי של 26

יעל סלנט: 55 שקלים חדשים

יעל סלנט:       עדכון סכומים

יעל סלנט:  הסכומים הנקובים בתקנת 1א' ו-1ב' יעודכנו ב-1 בכל חודש לפי שיעור שינוי המדד החדש לעומת המדד היסודי

יעל סלנט:  בתקנה זו, מדד המחירים לצרכן שמפרסמת הלשכה המרכזית לסטטיסטיקה

יעל סלנט:  המדד החדש, המדד שפורסם לאחרונה לפני יום העדכון, המדד היסודי, פה המדד היסודי הוא המדד שפורסם בחודש פברואר 2022, תחילתן של תקנות אלה ביום י' בניסן התשפ"ג 1 באפריל 2023

ישראל אייכלר: חבר הכנסת יונתן מישרקי

יונתן מישרקי: מילה אדוני יושב הראש, אני רוצה רק לברך אותך על המהלך המהיר והחשוב והצודק שעשית ביחד עם שר הביטחון, זה ברור לנו שבלעדי העבודה המאומצת שלך בשבועות האחרונים זה לא היה מגיע לכדי גמר, ואתה יודע זו הוועדה האחרונה שמתכנסת במושב הזה, לאור החשיבות של הדברים אני מברך אותך על זה ומודה לך בשם כל נכי צה"ל ונפגעי פעולות האיבה

ישראל אייכלר: תודה רבה, וכמובן התודה למנהלת ענת שמעון כהן ויעל סלנט וכל הצוות

ישראל אייכלר:  ולאנשים הטובים פה

ישראל אייכלר:  אני אתן לכם להתבטא לפני ההצבעה

ישראל אייכלר:  נתחיל עם משרד הביטחון, הילה?     

הילה שר: כן, אין לי מה להוסיף, שוב תודה רבה

ישראל אייכלר: אני מציין את זה שהחתימה של שר הביטחון כפי שהבטיח בימים טרופים אלה, אני רואה בזה ממש, אני מעריך את זה ואני מציין את זה

ישראל אייכלר:  קיבלתי את החתימה שלו ממש התרגשתי שבזמנים כאלה יש לו בראש לעזור לנכי צה"ל בלי שום קשר לכל מה שמסביב יהום הסער

ישראל אייכלר:  המוסד לביטוח לאומי כבר דיברו? רוצים לדבר עוד מישהו?     

ענבר דוד: אני אגיד רק תודה רבה

ענבר דוד:  אני ענבר דוד אני מנהלת אגף נפגעי פעולות איבה בביטוח הלאומי, נעים מאוד

ענבר דוד:  אז קודם כל תודה רבה למהלך המהיר הזה שהייתי סקפטית, ואני מודה

ענבר דוד:  ואני רוצה להגיד תודה רבה באופן אישי ליועץ המשפטי שלנו שלומי מור, שבזכותו זה לא היה קורה, אז תודה שלומי

ישראל אייכלר: נכון, אני מצטרף

ישראל אייכלר:  בבקשה, ארגון נכי צה"ל, עו"ד אייל בן שושן שעבד הרבה הרבה בעניין הזה

איל בן ראובן: תודה

איל בן ראובן:  אין לי אלא להצטרף לברכות, ליושב ראש הוועדה וכל הצוות של הוועדה כולל כולם

איל בן ראובן:  לשר הביטחון יואב גלנט, ולאגף השיקום ללימור ולהילה ולדורון ולכל הצוות שעזרו

איל בן ראובן:  באמת זו בשורה מבחינתנו, זה היה נראה לעיתים רחוק ושלא נגיע במועד, ובאמת הרבה רצון טוב והרבה מקצועיות הובילו לתוצאה הזאת, ואנחנו מודים לכם בשם כל נכי צה"ל תודה רבה לכולם

ישראל אייכלר: תודה רבה

ישראל אייכלר:  יואב סטשבסקי משרד המשפטים?     

יואב סטשבסקי: קודם כל אני מצטרף לברכות שהיו כאן על המהלך המהיר והנכון, אני אוסיף רק משפט אחד לגבי התכולה הרטרואקטיבית של יום אחד, שהיא נחוצה בגלל מה שדיברו כאן על העניין שהפרמיה מתחילה

ישראל אייכלר: מתחילה ב-1 באפריל אז גם השתתפות המדינה תתחיל מזה

יואב סטשבסקי: על מנת שלא יהיה יום אחד שלא יהיה לנכים ביטוח סיעודי תקף לפי ההסכמות שהיו

ישראל אייכלר: אבל אתה מסכים איתי שזה נחשב ממוצאי שבת

יואב סטשבסקי: זה נחשב משבת בבוקר, בגלל שאם נכה חס ושללום נפגע במהלך השבת, הוא יהיה זכאי גם לפיצויים

ישראל אייכלר: כן, כמובן

ישראל אייכלר:  אני רוצה לתת לבני פרץ הזדמנות להגיד מילה טובה לכבוד החג

בני פרץ: באמת כבודו, צריך רק להודות לך על פעולה מהירה שעשית, ולכל הצוות, וליועצת המשפטית, ואני אודה גם לביטוח לאומי ולנכי פעולות איבה שלנו, נציגי נכי צה"ל, ואני רוצה רק להגיד לך דבר אחד לסיום, אני מקווה מאוד מאוד שאתה באותה דרך תלך איתי, כי אני באתי גם בשביל לדבר, בנושא של אחי זכרונו לברכה, שלפחות יקבל את ההכרה ואני לא רוצה שום זכויות

ישראל אייכלר: זה יהיה לעילוי נשמתו בעזרת ה'

בני פרץ: כנפגע משפחה אני רוצה רק שיקבל, כדי שמי שיהיה אחרינו שיוכלו להגיד עליו קדיש שם ונר הזיכרון תמיד

בני פרץ:  אני אודה לך מאוד

בני פרץ:  תודה רבה וחג שמח לכולם

ישראל אייכלר: תודה רבה

ישראל אייכלר:  רותי פרמינגר

רותי פרמינגר: אני רוצה להצטרף לכל הברכות, אני חושבת שאלו ברכות אמיתיות שיוצאות מן הלב ומגיעות אל הלב, אני רוצה להודות לך באמת כמו שאמר היועץ המשפטי אייל, היו לנו הרבה ספקות, אנחנו רצינו לקוות, אני שמחה מאוד שהתקווה שלנו התגשמה

רותי פרמינגר:  אני רוצה להודות לך אדוני יושב הראש, לך מנהלת הוועדה, ליועצת המשפטית, ולחברי הכנסת ולביטוח הלאומי, לנכי צה"ל החברים שלנו בנפש ובגוף, למשרד הביטחון, לשר הביטחון ישר כוח על העבודה, ולענבר

רותי פרמינגר:  אני רוצה להגיד לכם שאני מאוד מקווה שהרוח הזאת תהיה בחוק הגדול שיש לנו עוד לעשות, משימה גדולה, ובעזרת ה' נעשה ונצליח, תודה רבה רבה

רותי פרמינגר:  גם שר העבודה והרווחה כמובן

רותי פרמינגר:  תודה

ישראל אייכלר: אמן

ישראל אייכלר:  מה השם שלך?     

גיא פנחסי: שמי גיא פנחסי, אני הלום קרב

גיא פנחסי:  אני מגיע לכאן מאזור כרמיאל, צפונית לכרמיאל

גיא פנחסי:  ואני מודה לך על זה שאתה מקיים את הדברים

ישראל אייכלר: אגב החוק הזה כולל את כל נכי צה"ל בלי שום הבדל

גיא פנחסי: על זה אני רוצה לדבר בבקשה

גיא פנחסי:  נפצעתי בג'באליה ב-1992 פגיעה ראשונה PTSD, ב-1993 נפגעתי בקרקע בלבנון פציעת גוף ונפש

גיא פנחסי:  ב-1993 שוב נפצעתי בעזה פגיעה פיזית של אובדן הכרה, פציעת ראש, וב-2006 נפצעתי שוב פציעת PTSD של קטיושה שהתרסקה בכניסה לשטחי כינוס

גיא פנחסי:  אני בן 50 אני מורה בישראל, ולצערי לאט לאט אני מצליח לאבד את כושר עבודתי, יום-יום דקה-דקה

גיא פנחסי:       מה שבעצם קורה פה זה שאני רואה שעשיתם את הדברים בהחלט בצורה מהימנה מבחינתי אבל אני מרגיש שיש פה חיפזון על מנת להגיע לאיזושהי הסכמה שעליי כרגע הדברים אינם מוסכמים בגלל נוסח ואופן הייצוג של ארגון נכי צה"ל שאליו אני משלם 78 שקלים כל חודש, ואני לא מקבל את הייצוג כהלום קרב

גיא פנחסי:  לדעתי, הדיפרנציאציה הזו היא חשובה מאין כמוה

גיא פנחסי:  מכיוון, שאי אפשר לשים באותו סל הלומי קרב שעמדו בחזית צעקו אחריי, כי גם פיקדתי אחרי כוחות, אי אפשר לשים אותנו באותו סל עם אנשים שנפצעו בתאונת דרכים, ואני מכבד את כל נפגעי צה"ל, את כולם, כי כל דם שווה לדם

גיא פנחסי:       אבל להיות בתנאי קרב במשך דקות משאיר שריטה עמוקה שכרגע מי שמשלם את המחיר האמיתי זה לא אני , לא אני הגיבור פה, לא אני צריך לקבל את הצל"ש הזה מדני יתום, לא אני

גיא פנחסי:  מי שצריך לקבל את זה זאת אשתי ושלושת ילדיי שסובלים אותי יום-יום לילה-לילה

גיא פנחסי:  אני לא רוצה לתאר מפאת כבודה של אשתי מה זה לישון לידי

גיא פנחסי:  ואני חושב שזה שאתם מקבלים בשתיקה ואומרים את ההוזלה הזאת שעליה דיברת, אני חושב שזה מבזה את מקומם של הלומי הקרב, ואני חושב שמן הראוי שהפירמידה הזאת תתהפך, דהיינו שחברות הביטוח שהם גוף עסקי, ואני מבין את צרכיהם ורצונותיהם להרוויח, יבינו שאי אפשר לקחת מאנשים שהם נצרכים או אינם ברי שיקום, שזוהי קללה, במיוחד ללוחמים, זאת קללה מרסקת ולא יכולה להחזיר אותנו למעגל התעסוקה

גיא פנחסי:       אני היום עובד, אבל אני לאט לאט נשחק, היום אני עובד כבר חצי משרה, ולשנה הבאה ביקשתי ממנהלת בית הספר לעבוד רק שמונה שעות כי אני אינני מסוגל לעבוד בכבוד ולפרנס

גיא פנחסי:  מתוך זה, ייקחו עוד גמולים שמגיעים לנו וינכו משכר מסוים, אני מבין את הצורך, אבל אותי, לי אין בעיה עם ארגון נכי צה"ל כרגע, יש לי בעיה עם זה שכרגע עידן לא נמצא פה, זה בסדר אני מכבד, יש פה נציג שלו, אבל אני חושב שצריך ליצור דיפרנציאציה שוב ולחשוב על הדברים לעומקם, למרות הרצון לצאת לפגרה שזה מאחורינו, יש ליצור פה דיפרנציאציה מי נפגע, היכן, וכמה לוקחים ממנו

גיא פנחסי:  הדיפרנציאציה הזו היא חשובה כי אי אפשר לעשוק פעמיים הלומי קרב של קרב, נכי קרב, אני מדבר על נכי קרב

גיא פנחסי:  וזה מונח שצריך להשתרש פה בז'רגון

ישראל אייכלר: תודה רבה אני רוצה רק להגיד, ובוודאי תסכים איתי, שבעניין הזה גם הלומי קרב וגם אחרים כולם מקבלים את הסיוע ואת השתתפות המדינה שעולה ל-50% מהפרמיה, כי כולם צריכים את הפרמיה הביטוחית הזאת

ישראל אייכלר:  אז אני קודם כל שמח שלפחות פה אין שום אפליה

ישראל אייכלר:  זאת הסיבה גם שאנחנו עוסקים עכשיו רק בנושא שנוגע לכלל נכי צה"ל ללא יוצאים מן הכלל, כולל הלומי קרב שגם הם צריכים את הסיוע הזה

ישראל אייכלר:  בהמשך, אנחנו לא הולכים לשום מקום, אנחנו יוצאים לפגרה של שבועיים, אבל בהמשך בעזרת ה', בדיונים ההמשכיים כמובן שאנחנו נדון בכל הזכאויות של כל הנושאי, ולא לאחרונה, אולי אפילו לראשונה הלומי הקרב בעזרת ה'

ישראל אייכלר:  תודה רבה ושיהיה להם חג שמח, אנחנו הלכים להצבעה

גיא פנחסי: אני רוצה להוסיף עוד משפט אחד ברשותך כבודו

גיא פנחסי:  אני חושב שהכל נובע מזה שיש כאן בעיה חקיקתית, שאינה מטופלת על ידי עידן קלימן שגם כותב במסמך מה-30 באוגוסט, שלא רואה צורך לשנות את חוק הנכים, אני יודע שזו לא עניינה של הוועדה, ואני מבקש את סליחתך, אבל זה המקום להבין כששורש הרע הוא עניין החקיקה, וחייב להיות תיקון בחקיקה הזאת, שהיא מ-1959, ואנחנו חייבים להתקדם ולהבין ששם צריך להכניס את נושא נכי הקרב, וליצור את הדיפרנציאציה שם, ואז יהיה הרבה יותר קל לכולנו פה לגזור את זה ולהרגיש שלמים שהלומי קרב מאחוזים מסוימים פטורים לחלוטין, למרות שזה יישא משקל על כאלה שהם אכן סוחבים את האלונקה עבור אלה שאינם יכולים להשתכר, פטורים לחלוטין לא צריכים לשלם גם לא 98 שקלים

קריאה: וגם פצועים פיזית יהיו פטורים לחלוטין?     

ישראל אייכלר: אני לא פותח את הדיון, אנחנו לפני הצבעה, אני רק רציתי לתת לך את הביטוי, אנחנו שמענו והוועדה שמעה, ואנחנו וניקח לתשומת ליבנו את הדברים שלך

ישראל אייכלר:  רצית להגיב נציגת משרד הביטחון?     

הילה שר: אני רק אומר שבהחלט כמו שכבוד יושב הראש אמר, אנחנו כבר הגשנו חלק מהצעת החוק הנרחבת מאוד

הילה שר:  בהמשך יוגש החלק השני בה ידונו כל הזכאויות, והדיון יהיה באמת בהתאם לזכאויות, לתנאים וכו'

הילה שר:  אני חושבת ששם בהחלט יהיה מקום להיכנס לעומק הדברים האלה שאתה אומר והם חשובים, אבל כיום אנחנו מדברים על נושא של הביטוח הסיעודי שצריך להסדיר עבור כלל נכי צה"ל

ישראל אייכלר: תודה רבה, אנחנו ניגשים להצבעה ברשותכם, אני אציג את ההצבעה כך, כדי שיהיה ברור ואני לא אצטרך לחזור על כל הנוסח

ישראל אייכלר:  אני אשאל מי בעד הנוסח כפי שהקריאה היועצת המשפטית

קריאה: אולי נצביע על כל אחד בנפרד?     

ישראל אייכלר: אז נעשה שלוש הצבעות?     

קריאה: כן

ישראל אייכלר: נעשה הצבעה אחת על הסעיף שנקרא הצעת תקנות הנכים השתתפות המדינה בהוצאת ביטוח חיים ובהוצאת ביטוח סיעוד התשפ"ג 2023

ישראל אייכלר:  מי בעד? מי נגד? מי נמנע?     

ישראל אייכלר: אושר

ישראל אייכלר:      פה אחד אושר

ישראל אייכלר:      סעיף 2, הצעת תקנות הנכים הסכום המקסימלי שמותר לנכות מתגמוליו של נכה תיקון התשפ"ג 2023

ישראל אייכלר:  מי בעד? מי נגד?     

ישראל אייכלר: אושר     אושר פה אחד

ישראל אייכלר:      הסעיף השלישי, הצעת תקנות התגמולים לנפגעי פעולות איבה, ביטוח למקרי מוות, תיקון התשפ"ג

ישראל אייכלר:  מי בעד? 

ישראל אייכלר: אושר

ישראל אייכלר:      התקנות התקבלו פה אחד ואושרו בעזרת ה' לביצוע

ישראל אייכלר:  ותוכלו מיד ללכת לתת לכל נכי צהל ולכל הנכים ונפגעי פעולות האיבה את מה שמגיע להם בעזרת ה' וזה יהיה לזכותכם כסיוע ועזרה שחג הפסח מסמל את כל דכפין ייתי וייכל

ישראל אייכלר:  שיהיה לכל עם ישראל חג פסח כשר ושמח, ותודה לחבר הכנסת יונתן מישרקי שהיה איתנו פה

ישראל אייכלר:  הישיבה הזאת נעולה